Fru Inger til Østeraad

Fru Inger til Østeraad I senere, reviderte utgaver titulert Fru Inger til Østråt er et drama forfattet av Henrik Ibsen. Det fikk sin premiere på Det norske Theater (Bergen) den 2. januar 1855.

Stykket er en forholdsvis uhistorisk dramatisering av begivenheter i norsk og svensk historie rundt 1530, med den historiske personen Inger Ottesdotter Rømer (ca. 1474-1555) på Austråttborgen som hovedperson. Dramaet ble først utgitt som føljetong i Illustreret Nyhedsblad No. 22, 24, 27, 30 og 31 i tidsrommet 31. mai til 23. august 1857, hvorpå forleggeren Hans Jacob Jensen også utga det som særtrykk i ca. 250 eksemplarer (Schøyen 2022:61-62). Denne utgaven regnes som Ibsens mest sjeldne bok.

Rollene

Fru Inger Ottisdatter Rømer, rigshovmester Nils Gyldenløves enke
Eline Gyldenløve, hendes datter
Rigsråden Nils Lykke, dansk ridder
Olaf Skaktavl, en fredløs norsk adelsmand
Nils Stenssøn
Herr Jens Bjelke, svensk befalingsmand
Bjørn, kammersvend på Østråt
Hustjeneren Finn
Gårdsfogden Ejnar Huk
Husfolk, bønder og svenske krigsknægte

Visningshistorie
Forlegger Hans Jacob Jensen som både satte førstetrykket som føljetong i Illustreret Nyhedsblad, og utga dramaet som særtrykk, forsøkte senere å gjøre penger på å trykke et nytt opplag av Hærmendene paa Helgeland og var i gang med å utgi Fru Inger. Erik Henning Edvardsen skriver i et «Bok- og publikasjonshistorisk forord» til Martin Schøyens bibliografi at Jensen «i 1871 sendte Ibsen en pakke med opptrykket av Hærmændene paa Helgeland og korrekturark til Fru Inger. Ibsen reagerte spontant og remitterte forsendelsen uåpnet» (Schøyen 2022:13). En revidert utgave ble utgitt i november 1874.

Stykket ble sendt i Fjernsynsteatret 9. februar 1961, i regi av Toralf Sandø, og med Aase Bye i tittelrollen.Fjernsynsteatret 9. feb. 1961 - Fru Inger til Østaat på tv.nrk.no

Filmen Fru Inger til Østråt (1975) hadde regi av Sverre Udnæs og Ingerid Vardund i tittelrollen.Fru Inger til Østråt (1975); Norsk filmografi

Bakgrunn
Ifølge Olav Dalgard er tittelen og åpningslinjene i Fru Inger til Østeraad «ei tydelig parafrase» av visen Stolt Anne, som presten Hans Povelsson Paus skrev rundt 1700 om Anne Clausdatter på Borgestad: Som vi ser har Ibsen skrive av dei fyrste linone så temmeleg ordrett. ... likskapen avgrensar seg til dei tvo typiske hovdingkvinnone, som sit på si borg og regjerar si bygd, — og så tittelen: «Fru Inger paa Østeraad» — «Fru Anne på Borgestad».Olav Dalgard (1930), «Studiar over Fru Inger til Østeraad», i Edda. Nordisk tidsskrift for litteraturforskning (red. Francis Bull), årgang 17, bind 30, hefte 1, s. 1–47, her s. 21 Nina Alnæs skriver at Fru Inger ble skrevet året etter at Magnus Brostrup Landstads Norske Folkeviser (1853) forelå, «og det må ha lykkes Ibsen å finne frem til en liten bortgjemt vise helt bakerst i samlingen som han bruker i omskrevet form»; Alnæs skriver at «Ibsen antagelig har festet seg ved denne visen nettopp på grunn av forfatteren», hans slektning (Ibsen var etterkommer av forfatterens bror Cornelius Povelsson Paus).

Birgitte Holtermann (1692-1728) var gift med Peder Ibsen og de var tippeoldeforeldre til forfatteren Henrik Ibsen. Det var fra Holtermann-slekten fornavnet Henrik kom inn i Ibsen-slekten. Oldefaren Henrich Ibsens (1726-1765) fetter Hans Holtermann kjøpte Austrått i 1760 og godset var deretter i familiens eie i vel 100 år. Da Ibsen skrev dramaet var Ove Bjelke Holtermann innehaver.

Referanser

Litteratur

  (engelsk)
 Utgaven fra 1898 hos Nasjonalbiblioteket.
 Schøyen, Martin 2022: Henrik Ibsen. Norske og danske trykte utgaver 1850-1906. Tekst- og bindvarianter. Oslo: Bibliofilklubben. ISBN 978-82-692654-3-9

Eksterne lenker
 NRK TV: Fru Inger til Østeraad Fjernsynsteatret (1961)



Kategori:Henrik Ibsens skuespill
Kategori:Skuespill fra 1857